section_heading: Životopis
paragraph_text: Na lokalnim izborima 2013. godine kandidarala se za gradonačelnicu kao kandidat SDP-a, HNS-a i HSU-a, te je, prema privremenim rezultatima Državnog izbornog povjerenstva u prvom krugu osvojila 36,91% glasova, dok je ispred nje bio dotadašnji gradonačelnik Siska Dinko Pintarić s 40,08% glasova. U drugom je izbornom krugu pobijedila s 51,12% glasova ispred Dinka Pintarića koji je osvojio 46,10% glasova. Na lokalnim izborima 2017. godine osvojila je 4. lipnja drugi mandat nakon što je u drugom krugu izbora pobijedila HDZ-ovog kandidata za gradonačelnika Franju Šabana s 55,8 posto osvojenih glasova nasuprot 41,72 posto koliko je osvojio Šaban. U prvom krugu održanom 21. svibnja 2017. Kristina Ikić Baniček je osvojila 46,06 posto glasova, Franjo Šaban 30,15 posto, a od ostalih sedmero kandidata niti jedan nije osvojio niti pet posto potpore birača.